cyanic-selkie/wikianc huggingface dataset:
Kiss FM
Historia
2000-luvulle tultaessa kanavan kuuluvuusalue laajeni yhä, kattaen nyt myös Pohjanmaan, Perämeren ja Kajaanin seudut sekä suuren osan Itä-Suomea. Edelleen laajentuneen kuuluvuusalueen ja muuttuneen kilpailutilanteen seurauksena Kiss FM läheni alkuperäistä formaattiaan ja vähensi 2000-luvun kuluessa suomalaisen pop-musiikin soittoa ja tiputti 1980-luvun klassikot kokonaan pois soittolistoilta. Kanava oli Suomen suosituin kanava kuulijalukujen perusteella vuosituhannen vaiheessa. Kiss FM:llä oli tuolloin enemmän kuulijoita kuin valtakunnallisella Radio Novalla.
Kanava ajautui kriisiin vuoden 2004 loppupuolella, kun kanavan Aamutiimi-ohjelman juontaja, Timo "Timpe" Salonen sai tuomion alaikäisen hyväksikäytöstä, ja pian tämän jälkeen hänet kanavan sisällä korvannut Marko Pirttinen irtisanoutui, kun hänen vanha sakkotuomionsa lapsipornon hallussapidosta tuli julki mediassa. Pirttisen irtisanoutumisen seuraksena Aamutiimi-ohjelma päätettiin lopettaa.
Kiss FM:n imagoa pyrittiin kohottamaan kanavauudistuksella elokuun lopussa 2005, jolloin kanavan viralliseksi nimeksi vaihdettiin Uusi Kiss. Myös ohjelmistoon tehtiin uudistuksia. Vuoden 2006 lopussa nimi vaihtui muotoon KISS.
Kanavan omistava SBS Finland ilmoitti helmikuussa 2007 korvaavansa KISSin The Voice radiolla televisiokanava The Voicen nimen mukaisesti. The Voice radio aloitti lähetyksensä 5. maaliskuuta 2007.
24. kesäkuuta
24. kesäkuuta on gregoriaanisen kalenterin mukaan vuoden 175. päivä (176. päivä karkausvuonna). Vuodesta on jäljellä 190 päivää. 24. kesäkuuta on perinteinen juhannuspäivä. Suomessa ja Ruotsissa juhannus on kuitenkin nykyisin aina lauantaina, joka sijoittuu kesäkuun 20. ja 26. päivän välille.
Juhlapäiviä
Katso myös: kalenteri ~ 23. kesäkuuta, 25. kesäkuuta
Nilkantha
thumb|270px|Nilkanthan sijainti Dhadingin piirikunnassa käy ilmi kartalta.
Nilkantha on kaupunki Nepalin Bagmatin vyöhykkeellä, linnuntietä noin 48 kilometriä Kathmandusta länsiluoteeseen. Kaupunki on perustettu 2014, ja se on 336 067 asukkaan (2011) Dhadingin piirikunnan hallinnollinen keskus. Kaupungin pohjana toimineen Nilkanthan kylä(kehitys)komitean (VDC) alueen väkiluku oli 20 182 (2011). Vuonna 2014 siihen yhdistettiin kolme muuta kyläkomiteaa (VDC): Sunaulabazar, Murali Bhanjyang ja Sangkosh. Uuden kaupungin laskennalliseksi asukasluvuksi tuli 39 578 (2011). Maantieteellisesti laajan ja vuoristoisen Nilkanthan keskuksena toimii Dhadingbesin taajama, joka oli aiemmin Dhadingin piirikunnan keskuskylä.
Zoroaster
thumb|Zoroaster Zoroaster oli maailman ensimmäinen varsinainen öljytankkeri. Sen suunnittelivat Ludvig ja Robert Nobel sekä Sven Almqvist Göteborgissa vuonna 1877, ja se rakennettiin seuraavana vuonna. Se oli 45 metriä pitkä ja 8 metriä leveä ja kykeni ottamaan 242 tonnin petrolikuorman. Aluksen suhteellisen pieni koko johtui sen käyttötarkoituksesta: kuljettaa lasti Bakusta Kaspianmereltä Venäjältä Volgaa pitkin Ruotsiin. Patenttien suojaamattomalle Zoroasterille rakennettiin pian monia sisaraluksia, kuten Buddha, Nordenskjöld, Mohammed, Tatarin, Bramah, Spinoza, Socrates, Darwin, Koran, Talmud ja Calmuck.
W. T. Cosgrave
thumb|W. T. Cosgrave. William Thomas Cosgrave (5. kesäkuuta 1880 Dublin – 16. marraskuuta 1965 Dublin) oli irlantilainen valtiomies, joka toimi Irlannin vapaavaltion pääministerinä vuosina 1922–1932.
Irlannin pääministerinä 1970-luvulla toiminut Liam Cosgrave oli hänen poikansa.
Ura
Cosgrave liittyi jo nuorena Sinn Féin -puolueeseen ja hänet valittiin vuonna 1909 sen edustajana Dublinin kaupunginvaltuustoon. Hän liittyi vuonna 1913 perustettuihin Irlannin vapaaehtoisjoukkoihin ja jäi seuraavana vuonna niiden radikaaliin vähemmistöön, joka kieltäytyi liittymästä Britannian armeijaan. Cosgrave osallistui vuoden 1916 epäonnistuneeseen pääsiäiskapinaan. Kapinan jälkeen hänet vangittiin ja tuomittiin kuolemaan, mutta tuomio lievennettiin elinikäiseksi vankeudeksi. Hän vapautui kesäkuussa 1917 yleisellä armahduksella. Vielä samana vuonna hänet valittiin täytevaalissa Britannian parlamenttiin Kilkennyn edustajana. Hänet valittiin uudelleen seuraavana vuonna Sinn Féinin saadessa murskavoiton, mutta puolueensa muiden edustajien tavoin hän ei ottanut parlamenttipaikkaansa vastan vaan liittyi Dubliniin perustettuun Irlannin kansalliskokoukseen eli Dáil Éireanniin. Irlannin tasavaltalaishallituksessa Cosgrave toimi kunnallishallinnosta vastanneena ministerinä. Irlannin itsenäisyyssodan aikana 1919–1921 hänen tehtävänään oli taivutella Irlannin paikallishallintoelimet tukemaan tasavaltaa ja kieltäytymään yhteistyöstä brittiviranomaisten kanssa.
Cosgrave tuki joulukuussa 1921 solmittua kiisteltyä Ison-Britannian ja Irlannin sopimusta ja vuonna 1922 hänestä tuli Michael Collinsin johtaman väliaikaisen hallituksen kuntaministeri sekä myöhemmin valtiovarainministeri. Kun Collins sisällissodan puhjettua siirtyi heinäkuussa 1922 johtamaan armeijaa, Cosgrave tuli 25. elokuuta hänen tilalleen väliaikaisen hallituksen johtoon. Kahta viikkoa myöhemmin Cosgrave valittiin myös Dáil Éireannin puheenjohtajaksi äkisti kuolleen Arthur Griffithin tilalle. Kun Irlannin vapaavaltion perustanut sopimus astui voimaan 6. joulukuuta 1922, Cosgravesta tuli toimeenpanvan neuvoston puheenjohtaja eli pääministeri. Huhtikuussa 1923 hänet valittiin myös vastaperustetun Cumann na nGaedheal -puolueen johtajaksi. Hän onnistui luomaan sisällissodan jälkeiseen Irlantiin vakaan ja demokraattisen hallinnon, ja Irlanti liittyi Kansainliittoon 1923. Veroja nostanut Cosgraven hallitus ei tosin ollut kovin suosittu kansan parissa, mutta varteenotettava oppositio puuttui, sillä Éamon de Valeran johtaman Sinn Féinin edustajat boikotoivat parlamenttia.
Varapääministeri Kevin O’Higginsin salamurha synnytti heinäkuussa 1927 poliittisen kriisin, jonka aikana Cosgraven hallitus säädätti perustuslainvastaisiksi tulkittuja järjestöjä vastaan suunnatun lain yleisestä turvallisuudesta. Lain mukaan parlamenttivaaliehdokkaiden oli sitouduttava ottamaan paikkansa vastaan ja vannomaan uskollisuudenvala. Tämän jälkeen de Valeran uusi puolue Fianna Fáil ilmoitti osallistuvansa jatkossa parlamenttityöhön, mikä muutti poliittisia voimasuhteita oleellisesti. Cosgrave pyysi hajottamaan parlamentin. Syyskuun 1927 vaaleissa Cumann na nGaedheal säilyi suurimpana puolueena, mutta ei saanut enää enemmistöä. Cosgrave jatkoi silti pääministerinä, kunnes de Valera sai suuren voiton vuoden 1932 vaaleissa. Syyskuussa 1933 Cumann na nGaedheal yhdistyi kahden pienemmän puolueen kanssa uudeksi Fine Gael -puolueeksi, jonka johtaja Cosgravesta tuli. Hän johti Irlannin johtavaksi oppositiopuolueeksi muodostunutta Fine Gaelia vuoteen 1944 asti, jolloin vetäytyi eläkkeelle.
Harry Winks
Harry Winks (s. 2. helmikuuta 1996 Hemel Hempstead, Englanti) on englantilainen jalkapalloilija, joka pelaa Englannin mestaruussarjan Leicesterissä. Hän on pelipaikaltaan keskikenttäpelaaja.
Winks debytoi kasvattajaseuransa Tottenhamin edustusjoukkueessa Eurooppa-liigan ottelussa FK Partizania vastaan marraskuussa 2014. Valioliigassa hän pääsi ensimmäisen kerran kentälle elokuussa 2016. Hän debytoi samalla kaudella myös Mestarien liigassa. Kaudella 2018−2019 hän pelasi Mestarien liigassa kymmenen ottelua, myös tappiollisen loppuottelun Liverpoolia vastaan. Hän pelasi Tottenhamissa kaikkiaan 128 valioliigaottelua, ja teki kaksi maalia. Mestarien ligassa hän pelasi 24 ottelua, Eurooppa-liigassa 13 peliä (ja teki yhden maalin) sekä Konferenssiliigassa kolme ottelua. Kaudella 2022–2023 hän pelasi UC Sampdoriassa lainalla 20 Serie A:n ottelua. Kesällä 2023 hän siirtyi 11,6 miljoonan euron siirtosummalla Englannin mestaruussarjan Leicesteriin.
Sándor Nagy
Sándor Nagy (10. kesäkuuta 1922 Nagybaracska – 4. huhtikuuta 1990 Budapest) oli unkarilainen toimittaja ja kirjailija.
Nagy osallistui toiseen maailmansotaan ja opiskeli sen jälkeen Szegedin yliopistossa. Hän liittyi Unkarin kommunistiseen puolueeseen vuonna 1948. Nagy työskenteli toimittajana ja opettajana ja valmistui yliopistosta 1950-luvun lopussa. 1960-luvun alussa hänet tuomittiin maolaisena yli kolmeksi vuodeksi vankilaan. Sen jälkeen hän työskenteli tehdastyöläisenä ja postivirkailijana.
Kirjailija sai Kossuth-palkinnon vuonna 1949. Vuonna 1952 hän sai Stalin-palkinnon kertomuksesta Sovinto (Megbékélés).
Mini-ITX
Mini-ITX on VIA Technologiesin kehittämä erittäin pieni emolevyjen kokoluokka, jonka ansiosta PC-yhteensopiva tietokone mahtuu pieniin ympäristöihin sekä erikoisiin käyttötarkoituksiin. Kooltaan Mini-ITX on 170mm x 170mm eli hieman Micro-ATX-standardia pienempi. Mini-ITX -emolevyjen virrankulutus on pieni, mikä tekee niistä sopivia kotiteatterijärjestelmiin, sillä lämmöntuoton ollessa alhainen voidaan käyttää hiljaista passiivijäähdytystä. Samalla emolevytyyppi sopii hyvin myös teollisuustietokoneisiin.
Kiinnityskolot ovat samoissa paikoissa kuin ATX-spesifikaatiota seuraavien koteloiden, minkä lisäksi taustalevyn ja laajennuskorttien paikat ovat samat. Mini-ITX-emolevyjä voi siis käyttää koteloissa, jotka on suunniteltu ATX- ja microATX-emolevyille tai muille ATX-standardin muunnelmille.
Mini-ITX-emolevyissä on tavallisesti integroituna yleisimmät oheislaitteet ja usein myös suoritin. Tehokkaammissa malleissa käytetään erillistä suoritinta. Emolevyissä on yksi laajennuspaikka, joka on yleensä tavanomainen PCI-väylä, tai joissain malleissa PCI Express x16-väylä.
VIA on julkaissut myös vielä pienemmän emolevyn jota kutsutaan nimellä Nano-ITX.
HTPC
pienoiskuva|oikea| [[Mini-ITX-pohjainen HTPC ja DVD/VHS-soitin]] HTPC on konvergenssilaite, joka käyttää henkilökohtaista tietokonetta kotiteatterin toteutukseen. HTPC:n tarkoituksena on toimia kodin viihdekeskuksena joko videotykkiin tai televisioon kytkettynä. HTPC koostuu yleensä PC-laitteistosta jossa on yksi tai useampi TV-viritinkortti, runsaasti kiintolevytilaa, verkkoyhteys sekä kaukosäädin jolla laitteistoa ohjataan. HTPC-laitteiston käyttöliittymänä toimii mediaohjelmisto, jolloin laitteen käyttö muistuttaa muiden kodin viihdelaitteiden kuten digiboksin tai DVD-soittimen käyttöä.
HTPC:n käyttötarkoitukset
HTPC yhdistää samaan laitteeseen useimmiten television katselu- ja tallennusominaisuudet, elokuvien katselun sekä musiikin ja internet-radiokanavien kuuntelun. HTPC-laitteisto voi koostua useasta verkossa olevasta laitteesta, jolloin ominaisuudet ja käyttötarkoitukset laajenevat edellä mainituista.
Elokuva- ja äänitallenteet
HTPC-laitteiston avulla voidaan katsoa elokuvia DVD- tai BluRay-levyiltä sekä koneelle tai optiselle levylle tallennetuista videotiedostoista. Yleisiä toistettavia medioita ovat erilaiset audiomuodot (MP3, Ogg, AC-3) ja videoformaatit (DivX/XviD, ogm, matroska). Usein HTPC:tä käytetään erikoiskoodekkien avulla pakattujen elokuvatiedostojen toistamiseen, joihin normaalit viihdelaitteet, kuten DVD-soitin, eivät pysty.
Kodin automaatio
HTPC-laitteistoon voidaan liittää valvontakameroita tai liike- tai ovitunnistimia jolloin laitteisto toimii hälytysjärjestelmänä. Jotkut HTPC-järjestelmät voivat ohjata kodintekniikkaa kuten valaistusta.
Laitteisto
HTPC:n oletetaan yleensä olevan pieni, ja sopivan samaan kasaan muiden kodin viihdelaitteiden kuten stereoiden, digiboxin, vhs/dvd-soitinten ja satelliitti-vastaanottimien joukkoon. Tämä ei kuitenkaan aina pidä paikkaansa. Nykyään suosiota ovat kasvattaneet myös erilaisten valmistajien isot kotelot (atx-standardi), joihin laitetaan täysin normaalia tietokonelaitteistoa, joka takaa halvan hinnan, hyvät laajennettavuudet sekä erinomaiset muokkausmahdollisuudet. ATX-standardin mukaisia olohuoneeseen ulkonäöllisesti sopivia koteloitakin on 2000-luvun aikana tullut markkinoille useilta eri valmistajilta.
Valmistajat kuten Apple ovat tuoneet omia laitteitaan markkinoille, esimerkiksi Mac mini.
Sovelluskohtaiset laitteet kuten pelikonsolit ovat kasvavien ominaisuuksien myöt yleistyneet HTPC:n kaltaisena laitteena. PlayStation- ja Xbox-konsolit osaavat toistaa omilla mm. DVD ja Blu-Ray -videoita, musiikkia, sekä esittää valokuvia. Useimmat ovat DLNA-yhteensopivia ja siten osaavat toistaa muulta tietokoneelta jaettua mediaa.
Käyttöjärjestelmä
HTPC-laitteissa käytetään useita eri käyttöjärjestelmiä.
Näitä ovat:
Joidenkin TV-viritinkorttien mukana toimitetaan erillinen mediaohjelmisto HTPC-käyttöön. Windows -järjestelmälle on tehty myös ei-kaupallisia mediaohjelmistoja, kuten MediaPortal ja GB-PVR. HTPC-käyttöön on kehitetty useita Linux jakeluversioita, joissa mediaohjelmistona on joko Linux Media Center, MythTV tai Video Disk Recorder (VDR).
Ohjelmistot, kuten Kodi ovat saatavilla useille käyttöjärjestelmille. Kodi on aiemmin tunnettu nimellä XBMC.
Saksan sotilaspiirit
thumb|300px|Weimarin Saksan sotilaspiirit
Saksan sotilaspiirit (, yks. Wehkreis, lyh. WK) jakoivat Saksan maan sotilaspoliittisiin hallintoalueisiin, joiden kunkin tarkoitus oli vastata alueensa värväys- ja sotilaskoulutusasioista. Kussakin piirissä oli myös niiden alueilla olevien joukkojen huoltamisesta ja täydennyksestä vastaavia laitoksia. Sotilaspiirijärjestelmä oli käytössä Weimarin tasavallan ja myöhemmin natsihallinnon aikana. Rauhan aikana alue majoitti sen numeroa vastaavaa armeijakuntaa, esim. Baijerin VII sotilaspiirin alueella toimi VII armeijakunta ja sen esikunta. Weimarin aikana Saksa jaettiin 13 piiriin, roomalaisilla numeroilla merkittynä I-XIII sotilaspiireihin.
Kun natsi-Saksa liitti Itävallan Saksan alueisiin 1938 jaettiin entinen Itävalta kahdeksi uudeksi sotilaspiiriksi, joiden nimiksi annettiin XVII (Wien) ja XVIII (Salzburg). Kun Saksa oli vallannut Puolan 1939, ennen ensimmäistä maailmansotaa Saksaan kuuluneet alueet nimettiin XX (Danzig nyk. Gdańsk) ja XXI (Posen, nyk. Poznań). thumb|left|400px|Natsi-Saksan sotilaspiirit
STS-130
thumb|left|200px|[[Tranquility-moduuli.]] thumb|left|200px|[[Cupola.]] STS-130 (ISS:n kokoonpanolento 20A) oli Nasan 32. avaruussukkulalento Kansainväliselle avaruusasemalle (ISS) ja avaruussukkula Endeavourin 24. lento.
Lennon ensimmäinen suunniteltu laukaisuyritys oli 7. helmikuuta 2010 kello 11.39 Suomen aikaa Kennedyn avaruuskeskuksesta Floridasta. Laukaisua jouduttiin lykkäämään pilvisen sään vuoksi seuraavaan päivään. Sukkula laukaistiin matkaan 8. helmikuuta 2010 kello 11.14 Suomen aikaa. Sukkula laskeutui Kennedyn avaruuskeskukseen Floridaan 22. helmikuuta 2010 kello 5.20 Suomen aikaa. Lennon jälkeen lennettiin vielä viisi sukkulalentoa eli STS-131, STS-132, STS-133, STS-134 ja STS-135.
Endeavour telakoitui ISS:ään 10. helmikuuta 2010 kello 07.26 Suomen aikaa. Aluksia yhdistävä luukku avattiin tuntia myöhemmin. Viidentenä lentopäivänä 12. helmikuuta Patrick ja Behnken suorittivat kello 4.17 Suomen aikaa alkaneen lennon ensimmäisen avaruuskävelyn, kestoltaan 6 1/2 tuntia. Lennolla suoritettiin myös kaksi muuta avaruuskävelyä. 15. helmikuuta Cupola siirrettiin avaruusaseman Canadarm2-robottikäsivarrella lopulliseen paikkaansa Tranquility-moduulin maanpuoleiseen osan kylkeen. 17. helmikuuta 2010 poistettiin Cupolan suojapeitteet, Terry Virts avasi moduulin ikkunoiden suojakannet ja katsoi ensimmäistä kertaa moduulin ikkunoista avaruuteen.
Avaruusasema on 90-prosenttisesti valmis moduulien asennustöiden jälkeen. Moduulin laitteilla tuotetaan hengitysilmaa ja kierrätetään vettä.
Tilastoja
thumb|STS-130:n laukaisu Lähde:
Halleluja (täsmennyssivu)
Halleluja on hepreaa ja tarkoittaa Kiittäkää Jahia. Siitä esiintyy myös variaatiot Hallelujaa ja Hallelujah. Se voi tarkoittaa ainakin seuraavia:
Colin Campbell (jääkiekkovaikuttaja)
Colin John Campbell (s. 28. tammikuuta 1953 London, Ontario, Kanada) on kanadalainen uransa lopettanut jääkiekkoilija, jääkiekkovalmentaja ja -vaikuttaja, joka on toiminut vuodesta 1998 NHL:n jääkiekkotoimintojen johtajana. Hän pelasi urallaan 636 NHL-ottelua ja edusti viittä joukkuetta. Lisäksi hän pelasi kauden WHA:ssa. Pelaajauransa jälkeen Campbell valmensi toistakymmentä vuotta NHL:ssä. Hän toimi neljä kautta New York Rangersin päävalmentaja, ja hän voitti kertaalleen Rangersissa Stanley Cupin apulaisvalmentajana.
Pelaajana
Campbell varattiin vuonna 1973 sekä NHL:ään että WHA:han. Hän oli NHL:n varaustilaisuuden 27. ja WHA:n tilaisuuden viides varaus. Hän aloitti ammattilaisuransa WHA:n Vancouver Blazersissa, jota edusti kauden 1973–1974. Seuraavaksi kaudeksi Campbell siirtyi pelaamaan NHL-joukkue Pittsburgh Penguinsiin. Hän sai joukkueestaan eniten jäähyminuutteja kauden aikana, 172 minuuttia. Pudotuspelien ensimmäisellä kierroksella Campbell ratkaisi Pittsburghille ottelusarjan voiton St. Louis Bluesia vastaan.
Campbell jatkoi Pittsburghin sopimuspelaajana kesään 1979 asti. Kauden 1976–1977 hän pelasi kuitenkin lainalla Colorado Rockiesissa. Pittsburgh lainasi hänet Coloradolle osana aiempaa pelaajasiirtoa. Pittsburgh oli tehnyt syyskuussa 1976 sopimuksen Denis Herronin kanssa. Coloradolle määrättiin hyvityksenä sopimuksesta Simon Nolet ja Michel Plasse sekä vielä Campbellin lainasopimus. Hän palasi Pittsburghiin jälleen kaudeksi 1977–1978.
Kesällä 1979 uusi joukkue Edmonton Oilers otti Campbellin oikeudet laajennusdraftissa. Edmontonissa hän asetti uuden joukkueen ensimmäisen yhden kauden jäähynennätyksen, kun hänelle tuomittiin 196 jäähyminuuttia. Campbell pelasi Edmontonissa vain yhden kauden, ja Vancouver Canucks nappasi hänet kesällä 1980 waiverdraftissa. Vancouverissa hän pelasi kaksi kautta. Kaudella 1981–1982 Vancouver eteni Stanley Cup -finaaleihin saakka, mutta hävisi ne.
Campbell siirtyi kaudeksi 1982–1983 Detroit Red Wingsiin, jonka kanssa oli tehnyt vapaana agenttina sopimuksen kesällä 1982. Detroitissa hän pelasi kolme kautta. Uransa hän lopetti kauden 1984–1985 jälkeen.
Valmentajana
Peliuransa jälkeen Campbell aloitti kaudella 1985–1986 Detroitin apulaisvalmentajana. Detroitin päävalmentaja toimi tuolloin Harry Neale, joka oli nähnyt Campbellin potentiaalin apulaisvalmentajaksi jo valmennettuaan tätä Canucksissa. Campbell oli Detroitin valmennusryhmässä viisi kautta. Kaudeksi 1990–1991 hän siirtyi New York Rangersin apuvalmentajaksi, jona toimi neljä kautta. Loppukaudesta 1992–1993 Campbell oli AHL:n Binghamton Senatorsin päävalmentajana. Binghamton rikkoi kaudella AHL:n yhden kauden voitto- ja piste-ennätykset. Campbell palasi Rangersiin kaudeksi 1993–1994, jolloin Mike Keenanin valmentama joukkue voitti Stanley Cup -mestaruuden.
Stanley Cup -voiton jälkeen Keenan jätti yllättäen Rangersin ja siirtyi St. Louis Bluesin valmentajaksi. Campbell nousi Keenanin lähdön jälkeen Rangersin uudeksi päävalmentajaksi. Hän valmensi Rangersia lopulta neljällä kaudella. Hän sai potkut kesken kauden 1997–1998 25 ottelua ennen kauden päättymistä. Rangersilla oli NHL:n suurin pelaajabudjetti, mutta joukkue oli jäämässä ulos pudotuspeleistä. Rangers oli voittanut 57 ottelusta vain 17. Campbellin korvaajaksi palkattiin John Mucker, jonka toivottiin lisäävän nuorten Rangers-pelaajien peliaikaa, mitä Campbell ei ollut suostunut tekemään.
NHL:n johtotehtävissä
Kesällä 1998 Campbell palkattiin NHL:n vanhemmaksi varatoimitusjohtajaksi ja jääkiekkotoimintojen johtajaksi. Hän korvasi tehtävässä Vancouver Canucksin general manageriksi siirtyneen Brian Burken. Hänen tehtäviin kuuluivat mm. uusien sääntöjen toteuttaminen kaudelle 1998–1999, kahden tuomarin käyttöönotto joissakin peleissä, videotuomaroinnin järjestäminen ja kurinpidolliset toimenpiteet. Campbellin aikana NHL:n langettamien pelikieltojen pituus on kasvanut. Hän määräsi esimerkiksi Marty McSorleyn NHL-historian pisimmän, vuoden pelikiellon.
Zarathustra
Zarathustra tai Zoroaster (nykypersiaksi Zardošt) oli persialainen profeetta ja zarathustralaisuuden perustaja.
Zarathustraa pidetään tavallisesti historiallisena hahmona, mutta esimerkiksi hänen elinaikaansa ei tunneta. Eri asiantuntijat ovat esittäneet hänen elinajastaan hyvin erilaisia näkemyksiä. Samaan tapaan Zarathustran muustakin elämästä tiedetään varmaksi vain vähän. Zarathustrasta kertovat uskonnolliset tekstit, kuten Avesta on kirjoitettu sasanidien valtakaudella mahdollisesti jopa yli tuhat vuotta Zarathustran kuoleman jälkeen. Osa uskonnollisista teksteistä vastaa kuitenkin esimerkiksi lähteitä kreikaksi ja latinaksi kirjoittaneilta kommentaattoreilta klassiselta ajalta, joten ainakin osa uskonnollisesta tekstistä on perua vanhemmalta ajalta.
Zarathustralaisessa perinteessä Zarathustra syntyi vuoden 628 eaa. tienoilla. Hänet liitetään myös akhaimenidien aikaiseen prinssiin nimeltä Hystapes. Uskonnollisissa teksteissä ei ole mainintoja ajan tunnetuista kuninkaista, tai edes viittauksia meedialaisiin ja persialaisiin. Nykyiset tutkijat ajoittavat Zarathustran elinajan tavallisesti aikaisemmaksi, esimerkiksi 1200- tai 1000-luvulle eaa. Aikaisempaa ajoitusta on perusteltu esimerkiksi sillä, että Gathat eli Zarathustran laulamiksi sanotut hymnit eroavat muusta liturgisesta kielestä. Tekstit heijastavat myös paimentolaiselämää, jota on pidetty tyypillisenä Iranin tasangolle asettuneille ensimmäisille iranilaisille paimentolaisille. Uusi usko onkin ehkä muovautunut alueen uusien asukkaiden kohdatessa uusia vaikutteita ja paineita uudessa ympäristössä ja uusilta naapureilta.
thumb|vasen|Zarathustra yksityiskohdassa [[Rafaelin freskossa Ateenan koulu.]] Avesta mainitsee nimeltä Zarathustran kolme poikaa ja kolme tytärtä. Hänen sanotaan myös saaneen koulutuksen pappina. Hänen kotiseudustaan on useita eri tulkintoja, mutta ehkä yleisesti hyväksytyin paikka Zarathustran kotimaaksi on Baktria. Zarathustralaisessa perinteessä Zarathustra alkoi saarnata uutta uskoa saatuaan ilmestyksen zarathustralaisuuden keskipisteessä olevalta Ahura Mazda -jumalalta. Zarathustra on mahdollisesti uutta uskontoa luodessaan yksinkertaistanut jo olemassa olleita uskonnollisia käsityksiä. Persian kielen sana div on samaa juurta, kuin esimerkiksi latinan ja sanskritin jumalaa tarkoittavat sanat. Zarathustralaiset alkoivat kuitenkin käyttää sanaa demonien ryhmästä, mikä saattaa viitata siihen, että Zarathustra määritteli alueella jo olemassa olevia jumaluuksia pahoiksi hengiksi. Lisäyksiä vanhempaan uskoon olivat myös hienostuneempi filosofinen teologia. Zarathustralaisuudessa Ahura Mazda edustaa totuutta ja valoa ja Ahriman on puolestaan pimeys ja paha. Tästä hyvän ja pahan dualismista tuli keskeinen osa iranilaista ajattelua. Zarathustralaisuus on sittemmin kehittynyt monoteistisemmäksi, mutta aikanaan siihen sisällytettiin myös muita jumalolentoja enkeleinä tai arkkienkeleinä.
Alfred W. Crosby
Ura
Crosby opiskeli Harvardin ja Bostonin yliopistoissa.
Crosbyn tutkimukset olivat monitieteisiä; hän yhdisteli toisiinsa historian, maantieteen, biologian ja lääketieteen tutkimustuloksia. Ymmärrettyään, että suurin osa nykymaailman varallisuudesta on Euroopassa ja Neo-Euroopassa, Crosby alkoi tutkia sitä, mistä syistä tämä johtuu, erityisesti sitä, minkä biologisten syiden vuoksi eurooppalaiset menestyivät valloittaessaan maailmaa. Eräs toinen tärkeä tutkimuskohde oli se, miten epidemiat ovat vaikuttaneet ihmiskunnan historiaan. Jo 1970-luvulla hän kykeni ymmärtämään, miten vuoden 1918 espanjantauti vaikutti maailmanhistoriaan.
Nevadan yliopiston (Las Vegas) historian professorin Hal Rothmanin mukaan Crosby “lisäsi biologian ihmiskunnan tutkimusmatkojen tutkimukseen, ja kykeni näin selittämään niinkin moninaisia tapahtumia kuin Hernán Cortésin suorittaman Meksikon valloituksen, Inkavaltakunnan luhistumisen, käyttäen tässä hyväksi ihmiskunnan fyysistä olemusta”.
Vuonna 1971 Crosby kehitti termin Columbian Exchange samannimisessä kirjassaan. Tämä termi on saavuttanut historioitsijoiden ja journalistien suosion. Sitä käyttää esimerkiksi Charles C. Mann, joka vuoden 2011 kirjassaan 1493: Uncovering the New World Columbus Created laajentaa ja päivittää Crosbyn työtä.
Crosby oli myös kiinnostunut tieteen ja tekniikan historiasta. Hän kirjoitti tästä teemasta useita kirjoja, jotka käsittelivät kvantifikaation ja ammusteknologian historiaa sekä energian käytön historiaa. Hän sanoi itse, että historian tutkimus teki hänestä myös tulevaisuuden tutkija, sillä hän oli hyvin kiinnostunut siitä, miten ihmiskunta voisi tehdä tulevaisuudestaan paremman.
Crosby opetti Washingtonin valtion yliopistossa, Yalen yliopistossa, Alexander Turnbull -kirjastossa Uudessa-Seelannissa ja kahdesti Fulbright Bicentennial -professorina Helsingin yliopistossa, viimeksi lukuvuonna 1997–98. Suomen tasavallan presidentti Martti Ahtisaari nimitti hänet akateemikoksi vuonna 1995. Crosby jäi eläkkeelle vuonna 1999 Teksasin yliopistosta Austinista, jossa hänellä oli ollut historian, maantieteen ja Amerikan-tutkimuksen professorin virka.
Crosbyn kiinnostuksen kohteita olivat myös lintuharrastus ja jazzmusiikki. Jälkimmäisestä aiheesta hän kykeni luennoimaan erittäin asiantuntevasti.
Crosby oli naimisissa kielitieteilijä Frances Karttusen kanssa.
Sääsatelliitti
thumb|GOES-8, yhdysvaltalainen sääsatelliitti. thumb|GOES-2-sääsatelliitti. Sääsatelliitti on maata avaruudessa kiertävä satelliitti, jonka mittauksia käytetään sään havainnoimiseen. Satelliittihavainnot perustuvat maan ja meren pinnasta, pilvistä ja ilmakehästä avaruuteen heijastuvan tai emittoituvan eri aallonpituuksien sähkömagneettisen säteilyn mittaukseen.
Satelliitteja on käytetty sään seurantaan 1960-luvulta alkaen. Niitä ovat operoineet Yhdysvallat, Kiina, Japani, Intia, Neuvostoliitto ja yhteisessä sääsatelliittijärjestössä toimivat Länsi-Euroopan maat.
Sääsatelliittien historia
thumb|200px|Ensimmäinen kiertoradalla olevasta satelliitista otettu kuva Maasta. Explorer 6:n 14. elokuuta 1959 ottamassa kuvassa näkyy [[Tyynimeri|Tyynenmeren pilvipeitettä auringonvalossa.]] Yhdysvalloissa sään seuranta avaruudesta alkoi Explorer 7 -satelliitista (kaksi ensimmäistä, Vanguard 2 ja Explorer 6 epäonnistuivat) vuonna 1959. Sen alun voimahahmoja oli tohtori Verner Suomi. Ensimmäinen todellinen sääsatelliitti oli TIROS vuonna 1960 ja ensimmäinen operatiivinen sääsatelliittisarja oli ESSA (laukaistiin vuosina 1966-1969). Sittemmin NOAA ja Yhdysvaltain ilmavoimat ovat tehneet omia sääsatelliittejaan. Yhdysvaltain ilmavoimien satelliittisarja on nimeltään DMSP(Lähitulevaisuudessa NOAA- ja DMSP-satelliitit yhdistetään NPOESS-satelliittisarjaksi ). Ensimmäinen geostationaarinen satelliitti ATS laukaistiin vuonna 1966, mutta ensimmäinen operatiivinen GOES-satelliitti vasta vuonna 1975.
Neuvostoliitto laukaisi ensimmäiset operatiiviset Meteor-naparatasatelliittinsa vuonna 1969. Japani laukaisi oman geostationaarisen satelliittinsa vuonna 1977 ja EUMETSAT ensimmäisen Meteosat-satelliitin vuonna 1978. Intia laukaisi laukaisi ensimmäiset naparatasatelliittinsa vuonna 1979 ja geostationaarisen satelliitin vuonna 1983.
Kaikkiaan 1960-2008 on laukaistu 169 sääsatelliittia :
Satelliittidatan käyttö on levinnyt asteittain. Heti alusta lähtien kuvamuotoista dataa on käytetty mm. pilvihavaintoina. Datasta on laskettu myös erilaisia tuotteita, kuten merenpintalämpötila tai tuulitietoa pilvien liikkeen perusteella. Datan laajamittainen käyttö numeerisissa sääennusteissa pääsi kuitenkin täyteen vauhtiin vasta 1990-luvulla (katso lisää artikkelista Ilmakehän kaukokartoitus).
Nykyiset sääsatelliitit
Tärkeimmät nykyiset operatiiviset sääsatelliitit ovat lueteltu seuraavassa taulukossa.
Kansallisten satelliittien ongelma on, ettei niiden aineisto ole useinkaan yleisesti saatavilla tai aineistosta puuttuu olennaista tietoa kuten kalibrointitieto. Esimerkiksi venäläisten RESURS-satelliiteista ei ole paljoakaan tietoa Venäjän ulkopuolella. Kiinalaisten FY-1-sarjan satelliittien kalibrointitieto on myös hankalasti saatavilla. ECMWF, joka hanakasti käyttää saatavilla olevaa satelliittidataa, ei käytä näiden satelliittien dataa lainkaan.
Myös kaupalliset edut ja sotilaalliset näkemykset voivat erota. Esimerkiksi eurooppalaiset toimijat ovat pitäneet hyvinkin tiukasti kiinni omasta datastaan, kun taas yhdysvaltalaisten satelliittien aineisto on ollut yleisesti saatavilla. Toisaalta yhdysvaltalaisten näkemys turvallisuusnäkökohdista on eurooppalaista tiukempi, ja he pidättävät oikeuden rajoittaa satelliittiaineiston saatavuutta kriisitilanteessa. Esimerkiksi EUMETSATin METEOSAT-satelliittien kaikki data on salattu, mutta EUMETSATin METOP-satelliittien mukana olevien yhdysvaltalaisten instrumentin data on salaamatonta. Mahdollisessa kriisitilanteessa tämä data voidaan kuitenkin salata.
Kiertoradat
Satelliitteja on kahta päätyyppiä: geostationaariset satelliitit kiertävät Maata päiväntasaajan yläpuolella samalla nopeudella kuin Maa pyörii. Ne pysyvät jatkuvasti saman alueen yläpuolella. Naparatasatelliitit kulkevat melkein navalta navalle, mutta hiukan vinoon, ikään kuin lankaa kierrettäisiin kerälle. Ne kulkevat jokaisen maapallon pisteen yli, mutta saman paikan yli vain kahdesti vuorokaudessa.
Mittauskanavat
Sääsatelliiteissa on useita mittausinstrumentteja. Aallonpituusaluetta, jolla instrumentti toimii, kutsutaan kanavaksi. Kanavat voidaan jakaa kahteen päätyyppiin: kuvakanaviin ja luotauskanaviin. Kuvakanavien mittauksista (tai eri kanavien mittaustulosten yhdistelmistä) voidaan laskea fysikaalisia suureita (esimerkiksi merenpinnan lämpötila tai pilvien yläpinnan korkeus) tai ihminen voi tulkita niistä tehtyjä kuvia subjektiivisesti (Katso Satelliittikuvien RGB-yhdistelmät). Luotauskanavien mittaukset ovat ensisijaisesti syöttötietoa ilmakehää numeerisesti kuvaaville sääennustusmalleille. Kanavien määrä vaihtelee instrumentin käyttötarkoituksesta riippuen muutamasta (kuvaavat instrumentit) jopa tuhansiin (luotausinstrumentit).
Tshala Muana
Élisabeth Tshala Muana Muidikay, artistinimeltään Tshala Muana, (13. toukokuuta 1958, Lubumbashi, Kongon demokraattinen tasavalta – 10. joulukuuta 2022 ) oli kinshasankongolainen laulaja ja tanssija. Muana on yksi tunnetuimmista mutuashi-musiikkiartisteista, häntä tituleerattiin yleisesti jopa Queen of Mutuashiksi (Mutuashin kuningattareksi), ja lisäksi hänet tunnetaan erityisesti eroottisesta tanssiesiintymisestään. Muana lauloi lingalan kielellä, ja hänen tyylinsä sai vaikutteita erityisesti Baluban kansanmusiikin perinteestä.
Elämä ja ura
Tshala Muana oli toiseksi vanhin sotilas Amadeus Muidikayin ja äiti Alphonsine Bambiwa Tumban kymmenestä lapsesta. Vuonna 1964 hänen isänsä murhattiin Watsassa Katangan sodassa, ja hänen äitinsä kuoli vuonna 2005. Muana tapaili 2000-luvun alussa naimisissa olevaa poliitikkoa, jota on kutsunut julkisesti puolisokseen siitä lähtien.
Muanan taiteellinen ura sai alkunsa tanssija-taustalaulajana Tsheke Tsheke Love-bändissä vuonna 1977, ja liittyi vuonna 1978 zairelaisen laulaja Abeti Massikinin yhtyeeseen. Sen jälkeen hän oli osa Minzoto Wella Wella ja Les Tigresses d'Abeti Masikini-yhtyeitä, jotka ovat kaksi suurta nimeä Kongon musiikissa, kunnes 1980-luvulla aloitti oman laulajanuransa. Hän liittyi norsunluurannikkolaisen muusikko-tuottaja Jimmy Hyacinthen yhtyeeseen, ja matkusti sitten Hyacinthen kanssa Pariisiin vuonna 1982 nauhoittamaan ensimmäiset singlensä, ranskalaisen popkappaleen Amina, sekä b-puolella Kasai-alueella Kongossa elävien balubalaisten mutuashirytmiin perustuvan kappaleen Tshebele. Vuonna 1987 hän näytteli myös osan elokuvassa Falato. Muanan levyjä ovat julkaisseet muun muassa levy-yhtiöt Mélodie ja Sonima. pienoiskuva|Tshala Muana (kolmas vasemmalta) valittiin Kongon demokraattisen tasavallan poliittisen puolueen, PPRD:n naisten osaston johtajaksi vuonna 2010
Poliittinen toiminta
Taiteilijana Muana taisteli koko uransa ajan poliittisen suvereniteetin ja Kongon Kinshashan alueellisen koskemattomuuden puolesta. Hän muun muassa loi yhden suurimmista naisliikkeistä (Regroupement des Femmes Congolaises), joka on jatkanut toimintaansa tähän päivään saakka, ja joutui myös pakenemaan maasta näkemyksiensä ja poliittisten mielipiteidensä johdosta.
Vuonna 1997 Muana työskenteli perustuslakikokoonpanossa siirtymäkauden parlamentin jäsenenä Kongon demokraattisessa tasavallassa.
Vuonna 2010 Muana nimitettiin PPRD:n (People's Party for Reconstruction and Democracy) naisten osaston johtajaksi.
Vuoden 2020 marraskuussa BBC sekä East African uutisoivat Muanan tulleen pidätetyksi mahdollisesti uuden kappalejulkistuksensa vuoksi. Kongon viranomaiset pidättivät Muanan syytä erittelemättä, mutta Muanan kumppani ja tuottaja Claude Mashala ilmoitti, että 62-vuotias artisti joutui kuulusteluihin vain muutama päivä aikaisemmin julkaistun kappaleensa Ingratituden vuoksi. Kappale vaikuttaa kritisoivan presidentti Felix Tshisekediä, joka on ollut "kiittämätön mentoriaan kohtaan, ja purrut tämän kättä". Mentorin nimeä ei paljasta kappaleessa, eikä Muana itse ole vahvistanut identiteettiä julkisesti, mutta sen katsotaan olevan Joseph Kabila, presidentin edeltäjä, joka auttoi Tshisekediä muodostamaan hallituksen koalition järjestämisen jälkeen. Laulaja itse on entisen presidentin Joseph Kabilan ja hänen puolueensa julkinen kannattaja. Tshisekedin partisaanit ovat uhkailleet Muanaa kappaleen johdosta, ja se on kielletty paikallisilta radioasemilta.
Palkinnot ja kunniamaininnat
Kasai-alueen päälliköt tituleerasivat Muanan vuonna 1991 Kasai-kulttuurin suurlähettilääksi. Vuonna 2003 hän voitti Kora n Keski-Afrikan sarjan parhaan naissolistin palkinnon, ja vuonna 1987 Ghentin kansainvälisten filmifestivaalien Georges Delerue-palkinnon musiikillaan La vie est belle-elokuvassa. Hän voitti myös lukuisia muita palkintoja sekä Kongossa että kansainvälisesti.
Nagat
Nagat ovat tiibettiläis-burmalainen etninen ryhmä Intian Assamin, Nagalandin, Manipurin ja Arunachal Pradeshin alueilla sekä Myanmarin eli Burman Sagaiangin alueella. Nagat eivät ole yhtenäinen ryhmä, vaan he jakautuvat yli kahteenkymmeneen heimoon ja puhuvat noin kolmeakymmentä eri kieltä.
Nimityksestä
Nagat eivät itse mieltäneet itseään nagoiksi ennen 1900-lukua. Termin alkuperä on epäselvä. Sen synnystä on eri teorioita, joiden mukaan sana on johdettu esimerkiksi sanskritin alastonta tarkoittavasta sanasta nagna, hindin vuorta tarkoittavasta sanasta nag tai assamin alastonta tarkoittavasta sanasta naga. Sanalla uskotaan joka tapauksessa olevan indoarjalainen alkuperä. Nimitys tuli nagojen käyttöön brittivallan aikana, ja laajasti sitä alkoivat käyttää järjestöt 1940-luvulta lähtien.
Historia
240px|thumb|vasen|Nagoja 1870-luvun valokuvassa. Nagojen tarkkaa alkuperää ei tiedetä, mutta kielitieteen perusteella on arvioitu heidän muuttaneen nykyisille alueilleen Pohjois-Aasiasta noin 2 000 vuotta sitten. Klaudios Ptolemaios kirjoitti noin vuonna 150 jaa. Intiassa eläneestä kansasta, joita kutsuttiin intialaisissa lähteissä alastomiksi. Tämä on saattanut viitata nagoihin. Assamilaisen historiankirjoituksen mukaan alueen väestö kävi kauppaa useiden eri nagaheimojen kanssa. Nagat myivät esimerkiksi suolaa, yrttejä ja norsunluuta ja ostivat riisiä sekä vaatteita. Toisinaan taas assamilaiset hallitsijat hyökkäsivät nagojen kyliin vaatien näiltä veroja. Assamilaiset eivät kuitenkaan koskaan alistaneet nagoja suoraan valtaansa. Britit aloittivat nagojen alueen valtaamisen 1800-luvulla. Ensimmäinen yritys vallata nagojen alueet vuonna 1832 torjuttiin, mutta vuosien 1835–51 britit tekivät yhteensä kymmenen sotaretkeä nagojen alueelle näiden alistamiseksi. Viimeinen merkittävä nagojen kapina brittejä vastaan kukistettiin vuonna 1878. Brittien vallan aikana nagojen keskuuteen alkoi levitä kristinusko brittiläisten ja amerikkalaisten lähetyssaarnaajien levittämänä. Lukutaidon myötä alkoi kehittyä myös pieni nagojen oppinut yläluokka. Britit pitivät nagojen alueet hallinnollisesti erillään muista Intian alueista ja nagat pyrkivät itse aktiivisesti toimimaan ennemmin brittiläisten kuin intialaisten virkamiesten kanssa. Intian itsenäistyttyä nagat vaativat itsenäisyyttä, mikä johti väkivaltaisuuksiin 1950-luvulla. Itsenäisyyttä ajavat nagat perustivat vaihtoehtoisen Nagamaan hallituksen, mutta mikään maa ei tunnustanut sitä. Vuonna 1963 Intia hyväksyi Nagalandin osavaltion perustamisen, mutta aseelliset yhteenotot jatkuivat silti seuraavaan vuoteen saakka, jolloin osapuolten välille solmittiin rauhansopimus. Väkivaltaisuudet alkoivat kuitenkin uudestaan 1970-luvulla ja väkivaltaisuudet nagojen ja Intian hallituksen välillä jatkuvat edelleen.
Kulttuuri
230px|thumb|oikea|Nagatanssija 1960-luvulla. Nagojen kulttuuria on leimannut heimojen sotaisuus. Kylät rakennettiin vuorille ja ne linnoitettiin vahvasti. Kylän keskeinen paikka on morung, eli nuorten miesten asuntola. Siellä pidettiin esillä vihollisilta voitonmerkeiksi otettuja pääkalloja. Pääasiallinen elinkeino on maanviljely. Viljelyyn käytetään metsäaukioita tai pengerrettyjä peltoja. Viljelyä saatettaan harjoittaa sadekaudella ja kuivana kautena metsästystä. Nagat kasvattavat myös mithan-nimellä tunnettuja pieniä nautoja, joita syödään melkein yksinomaan erityisissä juhlissa. Vain harvat nagayhteisöt pitävät edelleen yllä perinteisiä juhlia ja rituaaleja. Nagat jakautuvat useisiin heimoihin, joita ovat muun muassa khotat, aot, semtat, angamit, rengmat, katšat, tšangit ja konyakit.
Maria Amalia
Maria Amalia Christina Franziska Xaveria Flora Walburga (24. marraskuuta 1724 – 27. syyskuuta 1760) oli saksilainen prinsessa, josta tuli Kaarle III:n puolisona Sisilian ja Napolin kuningatar ja myöhemmin myös Espanjan kuningatar. Hän oli poliittisesti aktiivinen ja osallistui valtion asioiden hoitamiseen.
Maria Amalian vanhemmat olivat Saksin vaaliruhtinas, myöhemmin Puolan kuningas August III ja Maria Josefina. Hän meni Kaarlen kanssa naimisiin vuonna 1738. Kaarle III kuvaili vaimoaan sukkelaksi kuin enkeli, ja sanoi olevansa onnellisin aviomies maan päällä. Heille syntyi kaikkiaan kolmetoista lasta, joiden joukossa olivat
Psychedelic Sound Romance
Psychedelic Sound Romance on New Rising Suns -yhtyeen esikoisalbumi, joka julkaistiin vuonna 2017 levymerkillä Hiljaiset Levyt.
Luettelo Suomen kuntien nimenmuutoksista
Tämä artikkeli on luettelo Suomen kuntien nimenmuutoksista. Ensimmäisessä luettelossa on suomenkielisten ja toisessa ruotsinkielisten nimien muutokset. Vanhimmat luettelon nimet ovat kuntien sijaan voineet olla myös rukoushuonekuntien tai kappeliseurakuntien nimiä ajalta, jolloin nykymuotoisia kuntia ei vielä ollut perustettu Suomeen.
Suomenkielisten nimien muutokset
Kaikki nimenmuutokset ovat tapahtuneet vuoden alussa, ellei toisin mainita.
Ruotsinkielisten nimien muutokset
9. kesäkuuta 1965 nämä ruotsinkieliset nimet poistuivat virallisesta käytöstä:
1. tammikuuta 1983 seuraavat kunnat saivat viralliset ruotsinkieliset nimet: Tässä yhteydessä kaksi ruotsinkielistä nimeä poistui virallisesta käytöstä: Alavo (Alavus) ja Vindala (Vimpeli).
Sikke – Ruokaa rakkaudella
Sikke – Ruokaa rakkaudella on ruokaohjelma, jossa Sikke Sumari kokkaa Saarenmaalla. Ensimmäinen jakso esitettiin Liv-kanavalla 21. lokakuuta 2010. Ohjelmasta on saatavilla myös kirja: Sikke - Ruokaa rakkaudella Toscanassa.
Karri Muinonen
Karri Olavi Muinonen on suomalainen, taustaltaan teoreettinen fyysikko, joka toimii Helsingin yliopiston tähtitieteen professorina (1.3.2009-), erityisesti planetaarisen tähtitieteen ja geodesian alalla. Hän on maailman johtavia sähkömagneettisen sironnan tutkijoita, jonka osaamista on sovellettu esimerkiksi aurinkokunnan pienkappaleiden havaitsemiseen. Hän on saanut sironta- ja absorptiotutkimustyölleen rahoitusta esimerkiksi Euroopan tiedeneuvostolta (ERC).
Muinonen kirjoitti ylioppilaaksi Sulkavan lukiosta vuonna 1980. Hän valmistui Helsingin yliopistolta filosofian maisteriksi vuonna 1986 ja filosofian tohtoriksi (teoreettinen fysiikka) vuonna 1990. Hänen kuuluva englanninkielinen väitöskirjansa (1990) käsitteli valon sirontaa epähomogeenisesta väliaineesta; työ oli otsikoitu Light scattering by inhomogeneous media backward enhancement and reversal of linear polarization. Hänet nimitettiin Helsingin yliopiston avaruustähtitieteen dosentiksi vuonna 1994 ja Oulun yliopiston tähtitieteen dosentiksi vuonna 1995.
Muinosta on haastateltu tiedotusvälineisiin esimerkiksi Maata mahdollisesti uhkaavien asteroidien törmäystodennäköisyyden arvioinnin asiantuntijana.
Karri Muinonen on ollut Suomalaisen Tiedeakatemian jäsen huhtikuusta 2017 lähtien.
Pikkuplaneetta 4665 Muinonen on nimetty Karri Muinosen mukaan.
Globe (Arizona)
Globe on kaupunki Arizonan osavaltiossa Yhdysvalloissa. Se on Gilan piirikunnan pääkaupunki. Vuoden 2018 arvion mukaan siellä asui 7 346 asukasta. Kaupungin pinta-ala on noin 47 neliökilometriä.
Globe (1876–1878 Globe City) on perustettu vuonna 1876. Alussa se oli kaivosleiri, joka rikkaiden hopea- ja kuparilöytöjen ansiosta kasvoi nopeasti. Kaupungin nimi juontaa maapallonmuotoisesta hopeaesiintymästä.
Globe sijaitsee Cobre Valley -nimisessä laaksossa. Pinal Mountains -vuoristo sijaitsee lähistöllä. Phoenixiin on matkaa maanteitse 140 kilometriä.
Kaivosteollisuus ja karjanhoito ovat kaupungin tärkeimmät elinkeinot.
Talttumaton Tarzan
Talttumaton Tarzan on seitsemäs Edgar Rice Burroughsin kirjoittamista Tarzan-kirjoista. Kirja koostuu kahdesta eri tarinasta, joista Talttumaton Tarzan julkaistiin englanniksi 1919 ja Tarzan ja valkoinen nainen 1920.
Suomeksi teoksen on julkaissut usea kustantaja. Karisto julkaisi Talttumattoman Tarzanin vuonna 1924, milloin alkuosan, Talttumaton Tarzan, oli suomentanut L. Karila ja Tarzan ja valkoinen nainen oli Alpo Kupiaisen suomentama. Toisen laitoksen kustansi Taikajousi vuonna 1968 ja suomensi Seppo Ilmari. Oman laitoksensa julkaisivat myös Kauppakirjapaino (1971), WSOY (1975) ja Kirjayhtymä (1991). Näistä kaikki muut paitsi WSOY:n laitos julkaistiin sidottuna
Juoni
Eletään ensimmäisen maailmansodan aikaa. Tarzanin ollessa poissa saksalaiset tuhoavat hänen Afrikan-kotinsa.
Kunnian kukko
Kunnian kukko on vuonna 1955 valmistunut Armand Lohikosken ohjaama lyhytelokuva. Kyseessä on Oy Alko Ab:n tilaama valistuselokuva, joka varoittaa alkoholin vaaroista. Sen kertojana toimii Tauno Palo. Lohikoski ohjasi 1950-luvun alussa Alkolle ja Suomen Raittiusjärjestöjen Liitolle myös valistuselokuvat Takaisin yhteiskuntaan (1952) ja Kohtalotoverit (1954).
Juoni
Elokuvan päähenkilöinä ovat alkoholiongelmaiset herra Johtaja ja Opettaja. He viettävät aikaansa ravintolassa myöhään yöhön ja ilmestyvät seuraavana aamuna työpaikalleen "Alkon parfyymeiltä tuoksuen", menettäen samalla auktoriteettinsa alaisiinsa ja oppilaisiin nähden. Johtajan tapoihin kuuluu myös sulkeutua toimistoonsa "neuvottelemaan" viinapullon kanssa.
Bajina Bašta
Bajina Bašta on kunta Serbiassa Zlatiborin piirikunnassa. Kunnan alueella asui vuoden 2002 väestönlaskennan mukaan 29 151 ihmistä, ja sen samannimisessä keskustajaamassa 9 543 ihmistä.
Bajina Baštan taajama on Tara-vuorten juurella Drinan oikealla rannalla. Sen lähistöllä on Taran kansallispuisto, ja kansallispuiston turistikeskus sijaitsee Bajina Baštassa. Kansallispuiston suosituin turistikohde on Račan luostari, jonka rakennutti perimätiedon mukaan Serbien kuningas Stefan Dragutin 1200-luvulla.
Perućacin kylässä on vesivoimala, joka on muodostanut Drinaan Perućacjärven. Alueen muuta teollisuutta edustavat metalli-, elektroniikka, tekstiili- ja pahvitehtaat. Bajina Baštan ympäristössä kasvatetaan tupakkaa, vadelmia sekä monia hedelmiä ja vihanneksia.
Merkos
Merkos on kaupunginosa ja kauppakeskusalue Riihimäellä, valtatien 3 ja seututien 130 välimaastossa. Pinta-alaltaan 12 000 neliön kokoinen kauppakeskus avasi ovensa toukokuussa 1999. Perustaminen maksoi 110 miljoonaa markkaa. Merkoksen alueella toimii mm. K-Citymarket, Hesburger, Tokmanni, Biltema, Kappahl, Lindex, H&M, Jysk, Gigantti, Puuilo, Citymatto, Alko, eläinlääkärikeskus ja apteekki.
The Battle of Mexico City
The Battle of Mexico City on Rage Against the Machinen vuonna 2001 julkaistu konserttitallenne-DVD. Konsertti nauhoitettiin vuonna 1999 Méxicossa.
Konsertti oli yhtyeelle erityisen tärkeä, sillä Rage Against the Machine tuki pitkään monia meksikolaisia poliittisia ryhmiä, mikä näkyy yhtyeen raivoisasta asenteesta lavalla. DVD:llä on paljon bonus-materiaalia, kuten Zack De La Rochan tekemä haastattelu kirjailija Noam Chomskysta. Lisäksi DVD:llä on pieniä dokumentteja sekä näytetään materiaalia yhtyeen sound checkistä ja valmistautumisesta keikkaan.
Arvonlisävero
Arvonlisävero (lyhenne alv., alv tai ALV ) on tuotteen tai palveluksen arvonlisää verottava vero, joka lisätään tuotteen myyntihintaan. Arvonlisävero on käytössä yli 150 maassa, muun muassa Suomessa ja muissa EU-maissa. Eri maissa käytetään erisuuruisia veroprosentteja.
Suomessa arvonlisävero otettiin käyttöön kesällä 1994 seuraavan vuoden alusta alkaneen EU-jäsenyyden vuoksi, jolloin se korvasi liikevaihtoveron, jota ei ollut palveluissa. Suomen yleinen arvonlisäveroprosentti on vuoden 2013 alusta 24 %, mutta joillakin hyödykkeillä on alennettu verokanta kuten 14 % (ruoat ja rehut) tai 10 % (lääkkeet, kulttuuripalvelut sekä tilatut lehdet).
Arvonlisävero EU-maissa
Arvonlisävero on otettu käyttöön Euroopan unionin sisämarkkinoiden edistämiseksi. Arvonlisävero kannetaan tuotteen hinnasta vain kerran, joten se ei kertaudu. Tämän ansiosta tuotantoketjut voivat olla hyvinkin monimutkaisia ja monikansallisia. Koska arvonlisäveroa ei peritä tavaraviennistä, se ei vääristä vientihintoja eikä siten aiheuta paineita verokilpailuun.
Arvonlisävero kannetaan tuotteen loppuhinnasta vain kerran seuraavalla tavalla: Tuotteen myyvä yritys lisää tuotteen myyntihintaan arvonlisäveron, Suomessa tavallisesti 24 %. Yritys saa vähentää omien ostojensa sisältämän arvonlisäveron verotuksessaan. Jos yritys ostaa raaka-aineita, koneita tai muita arvonlisäveroa sisältäviä tuotteita 248 eurolla (arvonlisäveroton hinta 200 euroa, arvonlisäveroa 48 euroa) ja myy valmiin tuotteen 620 eurolla (arvonlisäveroton hinta 500 euroa, arvonlisäveroa 120 euroa), sen maksettavaksi jää 120 euroa;−48 euroa eli 72 euroa vero. Se on 24 prosenttia 300 euron arvonlisäyksestä. Arvonlisäveron lopullinen maksaja on kuluttaja, sillä koko verosumma 120 € sisältyy tämän maksamaan ostohintaan. Kuluttaja joutuu maksamaan arvonlisäveron kokonaisuudessaan, sillä hänellä ei Suomen verolakien mukaan ole arvonlisäveron vähennysoikeutta omassa verotuksessaan.
Euroopan unionissa ulkomaankaupassa noudatetaan arvonlisäveron kohdemaaperiaatetta. Tavarakaupassa arvonlisäveroa ei peritä vientimaassa vaan kohdemaassa. Siellä tuonnin arvonlisävero on verovähennyskelpoinen edellä mainitulla tavalla. Tällainen järjestelmä ei vaikuta vientiyritysten kilpailukykyyn toisin kuin monet muut verot, minkä takia se on yhä käytössä EU:ssa, vaikka alun perin tarkoitus oli soveltaa alkuperämaaperiaatetta. Verotuksen muuttaminen vaatisi kuitenkin yksimielisyyttä.
On olemassa yrityksiä, jotka auttavat muita yrityksiä arvonlisäveron palautushakemuksissa EU-maista.
Verona arvonlisävero on niin sanottu tasavero eli sen summa on sama riippumatta maksajan tuloista tai varallisuudesta. Lisäksi se on käytännössä tuotteen loppukäyttäjiin (erityisesti kuluttajiin) kohdistuvaa verotusta, koska loppukäyttäjä maksaa omissa ostoksissaan kyseiselle tuotteelle kaupintaketjun eri vaiheissa lisätyn arvonlisäveron kokonaisuudessaan tuotteen ostohinnassa ilman verovähennysoikeutta.
Taulukossa mainittujen verokantojen lisäksi kaikissa EU-maissa on ns. nollaverokanta. Sitä käytetään mm. viennissä.